Popis kľúčových bodov procesu:

**Zodpovedné osoby SSD, a.s.** (objednávatelia) za zadávanie a preberanie prác:

* VN, oblasť údržby Žilina – Miroslav Kuchár
* VN, oblasť údržby Liptovský Mikuláš – Karol Vrana
* VN, oblasť údržby Martin – Jaroslav Barčík
* VN, oblasť údržby Banská Bystrica – Ondrej Nosáľ
* VN, oblasť údržby Lučenec – Gabriel Katyi
* VVN – Bc. Jozef Hoško

**Odovzdanie a prevzatie pracoviska**

* Do 3 pracovných dní odo dňa doručenia objednávky je zhotoviteľ povinný ju potvrdiť (akceptovať) a dohodnúť si s objednávateľom termín prehliadky miesta vykonania prác za účelom  odovzdania a prevzatia pracoviska.
* Odovzdanie a prevzatie pracoviska slúži najmä na odsúhlasenie a potvrdenie rozsahu požadovaných prác medzi zhotoviteľom a objednávateľom. Objednávateľ v rámci tejto činnosti určí miesta a rozsah požadovaných výkonov zhotoviteľa podľa položiek rámcovej zmluvy. Objednávateľ odovzdá zhotoviteľovi na tento účel mapové podklady s vyznačenými stožiarmi na ktorých požaduje vykonať práce a špecifikáciu požadovaných prác na jednotlivých vyznačených stožiaroch.
* Odovzdanie prác a odsúhlasenie rozsahu prác medzi objednávateľom a zhotoviteľom bude realizované na protokole o odovzdaní pracoviska, vzájomne odsúhlasenom oprávnenými osobami objednávateľa a zhotoviteľa. V protokole o odovzdaní pracoviska bude okrem iného uvedené:
  + Dohodnutý rozsah prác podľa položiek rámcovej zmluvy
  + Termín začiatku realizácie
  + Termín ukončenia prác
  + Vyjadrenie, či bude potrebné zaistiť beznapäťový stav dotknutého elektrického vedenia a v akom rozsahu – počet vypnutí a dĺžka trvania

**Prevzatie prác**

* Prevzatie uskutočnených prác objednávateľom bude realizované na základe protokolu o prevzatí uskutočnených prác, ktorý bude vypracovaný zhotoviteľom a odsúhlasený objednávateľom. Súčasťou protokolu budú:
  + rozsah zrealizovaných prác,
  + čitateľné mapové podklady, kde budú detailne vyznačené jednotlivé dodané jednotky výkonov na jednotlivých stožiaroch

* Zhotoviteľ je povinný predložiť protokol o prevzatí uskutočnených prác na potvrdenie objednávateľovi najneskôr do 10 dní po ukončení prác. Predmet plnenia uvedený v protokole o prevzatí uskutočnených prác sa považuje za splnený podpísaním protokolu o prevzatí uskutočnených prác objednávateľom.
* Zhotoviteľ je oprávnený vystaviť faktúru až na základe podpísaného protokolu o prevzatí uskutočnených prác

**Rôzne**

* Ak sa objednávateľ so zhotoviteľom nedohodnú inak, Zhotoviteľ je povinný Práce vykonať do 3 mesiacov odo dňa doručenia objednávky. Pre vylúčenie pochybností čas vykonania prác určený v protokole o odovzdaní pracoviska má prednosť pred vyššie uvedeným časom.
* Pokiaľ počas realizácie prác alebo pri ich preberaní bude zistené, že je potrebné vykonať práce nad rámec protokolu o odovzdaní pracoviska, tieto práce budú predmetom samostatnej objednávky.
* Zhotoviteľ je povinný predložiť objednávateľovi osvedčenie pracovníka zhotoviteľa zodpovedajúceho za prevzatie B - príkazu (§ 22 a nasl.) v zmysle Vyhlášky č. 508/2009 Z. z. na zaistenie bezpečnosti a zdravia pri práci najneskôr ku dňu podpisu protokolu o odovzdaní pracoviska.